CELEX: 62016CN0541
Language: lt
Date: 2016-10-25 00:00:00
Title: Byla C-541/16: 2016 m. spalio 25 d. pareikštas ieškinys byloje Europos Komisija/Danijos Karalystė

9.1.2017   
            
            
               LT
            
            
               Europos Sąjungos oficialusis leidinys
            
            
               C 6/30
            
         2016 m. spalio 25 d. pareikštas ieškinys byloje Europos Komisija/Danijos Karalystė
   
   (Byla C-541/16)
   (2017/C 006/37)
   Proceso kalba: danų
   
      Šalys
   
   
      Ieškovė: Europos Komisija, atstovaujama L. Grønfeldt ir J. Hottiaux
   
      Atsakovė: Danijos Karalystė
   
      Ieškovės reikalavimai
   
   
               —
            
            
               Pripažinti, kad Danijos Karalystė neįvykdė įsipareigojimų pagal Reglamento (EB) Nr. 1072/2009 dėl bendrųjų patekimo į tarptautinio krovinių vežimo kelių transportu rinką taisyklių (1) 2 straipsnio 6 dalį.
            
         
               —
            
            
               Priteisti iš Danijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               —
            
            
               Komisija tvirtina, kad Reglamento (EB) Nr. 1072/2009 8 straipsnio 2 dalis išsamiai reguliuoja, kaip vežėjai turi vykdyti kabotažo operacijas pagal tame straipsnyje nustatytas sąlygas. Šioje nuostatoje nėra nurodytas tos pačios kabotažo operacijos maksimalus pakrovimo ir (arba) iškrovimo vietų skaičius. Trijų kabotažo operacijų maksimumo riba nereiškia, kad kabotažo operacijoje turi būti nustatytas pakrovimo ir (arba) iškrovimo vietų skaičius.
            
         
               —
            
            
               Pagal Danijos taisykles, kabotažas gali būti sudarytas arba iš tam tikro pakrovimo vietų skaičiaus, arba iš tam tikro iškrovimo vietų skaičiaus, bet ne iš jų abiejų. Danijos taisyklės neleidžia vežėjams nerezidentams vykdyti kabotažo operacijų, sudarytų iš tam tikro pakrovimo ir iškrovimo vietų skaičiaus, ir taip ribojamas būdas, kuriuo vežėjai gali vykdyti kabotažo operacijas Danijoje, kaip nustatyta Reglamente (EB) Nr. 1072/2009.
            
         
      (1)  2009 m. spalio 21 d. Europos Parlamento ir Tarybos reglamentas (EB) Nr. 1072/2009 dėl bendrųjų patekimo į tarptautinio krovinių vežimo kelių transportu rinką taisyklių (OL L 300, 2009, p. 72).